Diari Oficial de la Generalitat Valenciana


Sumari del DOGV 9581, del 24-04-2023 (2023/4160)

RESOLUCIÓ de 17 d'abril de 2023, de la consellera d'Innovació, Universitats, Ciència i Societat Digital, per la qual, en execució de sentència, es consideren anul·lades les referències a les universitats «publiques» contingudes en l'Ordre 22/2016, de 10 de juny, de la Conselleria d'Educació, Investigació, Cultura i Esport, per les quals s'estableixen les bases reguladores per a la concessió de beques salaris lligades a la renda per a la realització d'estudis universitaris en les universitats públiques de la Comunitat Valenciana (publicada en DOGV 14.06.2016).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9581

Data del DOGV
:   24-04-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/4160


Data del document
:   17-04-2023

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * legislació

RESOLUCIÓ de 17 d'abril de 2023, de la consellera d'Innovació, Universitats, Ciència i Societat Digital, per la qual, en execució de sentència, es consideren anul·lades les referències a les universitats «publiques» contingudes en l'Ordre 22/2016, de 10 de juny, de la Conselleria d'Educació, Investigació, Cultura i Esport, per les quals s'estableixen les bases reguladores per a la concessió de beques salaris lligades a la renda per a la realització d'estudis universitaris en les universitats públiques de la Comunitat Valenciana (publicada en DOGV 14.06.2016). [2023/4160]  
  
Recurs de cassació núm. 8042/2019, TS Sala C-A, Sec 4.  
Expedient: VARIOS 28/2022.  
  
La Universitat Catòlica de València Sant Vicent Màrtir va interposar recurs contenciós administratiu amb núm. 656/2016, davant el Tribunal Superior de Justícia de la Comunitat Valenciana, contra l'Ordre 22/2016, de 10 de juny, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de beques salari lligades a la renda per a la realització d'estudis universitaris en les universitats públiques de la Comunitat Valenciana (publicada en el DOGV de 14.06.2016). Constituint l'objecte del recurs l'adequació a dret - per excloure la participació dels alumnes de les universitats privades - de l'ordre esmentada.  
En la Sentència núm. 547/2019, d'1 de juliol, de la sala contenciosa administrativa, secció 5a, del Tribunal Superior de Justícia de la Comunitat Valenciana, es desestima el recurs interposat.  
Posteriorment, la Universitat Catòlica de València Sant Vicent Màrtir va interposar recurs de cassació amb núm. 8042/2019 davant el Tribunal Suprem.  
En la Sentència núm. 55/2022, del Tribunal Suprem, de la sala contenciosa administrativa, secció 4a, es diu:  
«(…) aquesta Sala ha decidit:  
1r Que és procedent el present recurs de cassació (…) contra la Sentència, d'1 de juliol de 2019, dictada per la sala contenciosa administrativa del Tribunal Superior de Justícia de la Comunitat Valenciana, en el recurs contenciós administratiu núm. 656/2016. Sentència que es cassa i anul·la.  
2n Que s'estima recurs contenciós administratiu interposat per l'esmentada universitat contra l'Ordre 22/2016, de 10 de juny, de la Conselleria d'Educació, Investigació, Cultura i Esport de la Generalitat Valenciana, per la qual s'estableixen les «bases reguladores per a la concessió de beques salari lligades a la renda per a la realització d'estudis universitaris en les universitats públiques de la Comunitat Valenciana», que s'anul·la respecte de la referència a les universitats «públiques». (…)»  
La sentència és ferma.  
Per la qual cosa, en compliment de l'obligació de complir les sentències en la forma i termes que en aquestes es consignen, segons estableix l'article 103.2 de la Llei reguladora de la jurisdicció contenciosa administrativa, resolc:  
  
Primer  
Han de considerar-se suprimides, en execució de sentència, per haver sigut anul·lades per la Sentència núm. 55/2022, del Tribunal Suprem, de la sala contenciosa administrativa, secció 4a, totes les referències que restringeixen a les universitats públiques les beques que van ser objecte de l'Ordre 22/2016, de 10 de juny, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de beques salari lligades a la renda per a la realització d'estudis universitaris en les universitats públiques de la Comunitat Valenciana.  
  
Segon  
Publicar aquesta resolució en el Diari Oficial de la Generalitat Valenciana.  
  
Contra la present resolució podrà promoure's, per les parts legitimades, incident d'execució de sentència, davant el Tribunal Superior de Justícia de la Comunitat Valenciana, sala contenciosa administrativa, secció 5a, de conformitat amb el que disposen els articles 109 i concordants de la Llei 29/1998, de 13 de juliol, reguladora de la jurisdicció contenciosa administrativa.  
  
Alacant, 17 d'abril de 2023.- La consellera d'Innovació, Universitats, Ciència i Societat Digital: Josefina Bueno Alonso.